7. - 8. bekkur - Öxin og jörðin geyma þá best : Trúarbrögð og siðaskipti Þjóðminjasafnið varðveitir marga gripi sem tengjast trúarlífi Íslendinga fyrr á öldum . Markmið : Að nemendur fái tilfinningu fyrir trúarlífi landsmanna fram yfir siðaskipti . Safnkennari leiðir nemendur um grunnsýningu safnsins þar sem valdir gripir eru skoðaðir og ræddir . Hér má nefna Þórslíkneskið , kuml , kirkjulíkan , kirkjuþil og kirkjugripi úr kaþólskum sið , hökul Jóns Arasonar , Guðbrandsbiblíu og aðra muni sem tengjast Guðbrandi biskupi og siðaskiptunum . Heimsókninni lýkur á efri hæð grunnsýningarinnar Þjóð verður til með skoðun gripa úr lúterskum sið . Auk kirkjugripa eru þar munir sem tengjast refsingum , galdraiðkun og guðsótta .